17 



Oles Kirke, men desuden findes Aplitgange ogsaa andre Steder, f. Eks. 

 i Nærheden af Aakirkeby, hvor de navnlig kan iagttages S for Byen. 



Basiske Udskillelser, hvori de mørke Mineraler er samlede, 

 ofte i finkornede Masser, forekommer enkelte Steder i Graniten og 

 maa betragtes som samtidige med denne og udskilte ved Granitens 

 Størkning. Særlig har man iagttaget saadanne i Svanike Graniten, 

 hvor de indeholder Biotit og Hornblende i mindre Krystaller og des- 

 uden Ortoklas i temmelig store Krystaller. I den blaalige Granit ved 

 Haldegaards Mølle V for Gudhjem forekommer basiske Udskillelser, 

 der bestaar af Hornblende og Feldspat i en meget finkornet Masse. 

 I den stribede Granit kender man ingen basiske Udskillelser. 



Gangdannelser i Graniten. 



Medens de forannævnte Udskillelser og Gange er dannede af selve 

 Granitmagmaet ved Differentiation af dette, forekommer der i Graniten 

 ogsaa Indeslutninger, der i Henseende til deres Oprindelse og Fore- 

 komst er ganske fremmede for Graniten. 



Disse Dannelser er Udfyldninger af Sprækker, der er dannede i 

 Granitmassen og siden er blevet udfyldte med en fremmed Bjærgart. 

 Af saadanne har vi dels Di a basgangene, Spalter, der er udfyldte 

 med en eruptiv Masse, som er brudt ud fra et dybere liggende Sted 

 i Jordskorpen, og som saa er afkølet og stivnet i Graniten, og dels 

 Sandstensgangene, Spalter, der fra oven er bleven fyldte med en 

 sedimentær Masse, der tidligere har dækket Granitens Overflade, og 

 herfra er sunken ned i Graniten. 



Diabasgange. 



Gange af Diabas forekommer mange Steder i Granitomraadet. 

 I størst Mængde er de iagttagne langs Østkysten, men der er intet, 

 der tyder paa, at de ikke findes i alle de forskellige Varieteter af 

 Graniten. 



Allerede paa Ørsteds og Esmarchs Undersøgelsesrejser paa Born- 

 holm blev der iagttaget Gange af Diabas (Grønstensgange). Kendskabet 

 til Udbredelsen er stadig bleven forøget, og paa Johnstrups Kort (1891) 

 er de fleste større Gange indlagte. Til samme Ekskursion, hvortil dette 

 Kort blev lavet, har Cohen og Deecke (1891) givet en udførlig Frem- 

 stilling af den petrografiske Beskaffenhed af den bornholmske Diabas. 



Gangene optræder med vekslende Mægtighed (Brede); i Reglen 

 er de lodrette eller afviger kun ganske faa Grader fra lodret Stilling. 

 Diabasen er sædvanligvis stærkt forkløftet, saa at den kun kan bry- 

 des i mindre Stykker. 



Danmarks geologiske Undersøgelse. I. R. Nr. 13. 2 



